《寄山阴天章寺静默堂长老》
元代·成廷圭

昨日相从访了翁，妙高台上数宵同。十年秪在分阴里，万法都归一默中。

扬子江山仍落照，越王城郭又西风。阿师说法天章上，开遍人间色与空。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。